188 



bari ngarekakeun sepoeh, 



ari ka parakan kasep, 



ari ka leuweung man goreng; 



katjatjang kolear angkat, 



toemandang taja nja roang, 



roang soteh roang badak, 



angkat karo wawajangan, 



sadjongdjongan saherojan. 

 Djoeg ka tegal wareng pangbantengan, kasampak banteng noenggiring; Poerba 

 sari kasampak fjeurik leutik sasakitan, njarande kana kajoe gorda. 

 „Oerang mana tjeurik di leuweung?" 



„Djaoeh, ti ditoe, ti Goenoeng Tjoepoe, GoenoengTjoepoe mandala ajoe, man- 

 dala kasawiatan." 



„Koe naon, mana nangis di leuweung?'' 

 „Dipoendoetan banteng." 

 „Na, teu kagoengan salaki?" 

 „Boga soteh boedjang loetoeng." 

 „Ti mendi nja toeang boemi?" 



„Bandjar karang pamidangan, lemah tjai kapoetihan, nagara antjik-antjikan 

 ti sikloek." 



„Koemaha kasambat nja kakasih?" 



„Ari tjek noe mojok man Ki Koewoe heubeul isoek intjoe Aki Singa lajoe 

 Emas toean sabawana." 



„Awak ing mah kabalinger, kapan koewoe kapan toean." 

 „Kieu, ratoe emas, nitihan dajeuh gila koe gede, ari ka dajeuh ngoewoean, ari 

 ka leuweung mah toeanan." 



„Ieu si, koemaha kasambat toeang kakasih?" 

 „Ieu mah: 



boengsoe soteh seubeuh bendoe, 



poetri soteh seubeuh njeri, 



radja sok seubeuh nalangsa; 

 ari tjek noe mojok mah : 



Njai emas Poerba sari, 



Poerba sari ajoe wangi, 



Kantjana ajoe dewata, 



Dewata radjoena tapa, 



Tapa emas tapa radja, 



Mas tapa radja koesoema." 

 „Kitoe ge, pangampoera, Ki Koewoe heubeul isoek intjoe Aki Singa lajoe emas 

 toean sabawana, djeneng awak ing rek ngaloeloengsoer, menta pangalakeun banteng." 

 „Keur geura rek mantoean." 

 „Geura ge, wajahna da teu bisa ngala banteng." 



